इसके साथ ही घोषणा-पत्र में भ्रष्टाचार मामलों की निगरानी के लिए भ्रष्टाचार संबंधी शिकायत आयुक्त की स्थापना के लिए एक तंत्र को गठित करने का वादा किया गया है। उन्होंने कहा कि ठेके पर काम कर रहे कर्मचारियों को दो साल में नियमित किया जाएगा और पेंशनधारकों को पेंशन में पर्याप्त वृद्धि मिलेगी। साथ ही सामाजिक सुरक्षा पेंशन बढ़ाने का वादा किया गया है और जो लोग 75 साल से ऊपर हैं, उन्हें 1,500 रुपए पेंशन देने की बात भी घोषणा-पत्र में की गई है। जमीनी स्तर पर वोटरों को लुभाने के लिए कांग्रेस ने कहा कि सत्ता को पंचायती राज संस्थानों में विकेंद्रीकृत किया जाएगा। शासन के तीसरे चरण ग्राम स्तर को पंचायत में तब्दील किया जाएगा।